Predkladacia správa

	Ministerstvo spravodlivosti Slovenskej republiky predkladá ako iniciatívny materiál návrh na zrušenie úlohy č. 10 v máji z Plánu legislatívnych úloh vlády Slovenskej republiky na rok 2007.

	Podľa tejto úlohy malo Ministerstvo spravodlivosti Slovenskej republiky v máji predložiť na rokovanie vlády návrh ústavného zákona, ktorým sa mení a dopĺňa zákon Slovenskej národnej rady č. 460/1992 Zb. Ústava Slovenskej republiky v znení neskorších predpisov. 
	
	Dôvodom predloženia návrhu ústavného zákona, ktorým sa mení a dopĺňa zákon Slovenskej národnej rady č. 460/1992 Zb. Ústava Slovenskej republiky v znení neskorších predpisov bolo zosúladenie znenia Ústavy Slovenskej republiky s najnovšími rozhodnutiami Európskeho súdneho dvora upravujúcimi oblasť tretieho piliera.

	Vzhľadom ku skutočnosti, že predmetný návrh ústavného zákona si vyžaduje hlbšiu analýzu judikatúry Súdneho dvora Európskych spoločenstiev, ako aj súčasnej systematiky ústavy z hľadiska úpravy účinkov práva Európskej únie (komunitárneho aj tzv. úniového) vo vnútroštátnom poriadku a s ohľadom na vytvorenie Stálej komisie Národnej rady Slovenskej republiky pre Ústavu Slovenskej republiky pod gesciou predsedu Národnej rady Slovenskej republiky, navrhujeme úlohu č. 10 v máji z Plánu legislatívnych úloh vlády Slovenskej republiky na rok 2007 zrušiť.